**10. mai 2019. aasta määrus, millega muudetakse 30. detsembri 2011. aasta määrust, milles sätestatakse kõrghoonete ehitamise ohutuseeskirjad ja nende kaitse tule- ja paanikaohu vastu**

Sihtrühmad: ühiskondlikult kasutatavate hoonete haldajad ja omanikud, projektiomanikud, projektijuhid, arhitektid, ohutuskomisjonide liikmed, tehnilise kontrolli teostajad, külmaaineid kasutavate seadmete tootjad ja paigaldajad.  
Teema: kõrghoonetes külma tootmiseks kasutatavate elektriseadmete omaduste sätte muutmine.  
Jõustumine: Prantsuse Vabariigi ametlikus teatajas avaldamisele järgneval päeval.  
Märkus: muudeti teatavaid ühiskondlikult kasutavate hoonete tuleohutuseeskirjade artikleid, et lubada seni keelatud olnud tuleohtlike külmaainete kasutamist, täpsemalt artiklit CH 35. Kõrghoonete tuleohutuseeskirjade (IGHd) artikli GH 37 lõikes 2 viidatakse artikli CH 35 sätetele. Kuni konkreetse riskianalüüsi läbiviimiseni on kõrghoonete tuleohutuseeskirjade adekvaatse ohutustaseme säilitamiseks vaja säilitada kõrghoonete tuleohutuseeskirjade tuleohtlike vedelike kasutuspiirang ning vältida soovimatut lubamist artiklis GH 37 viidatud artikli CH 35 kaudu.  
Viited: käesoleva määrusega muudetud tekstiga saab tutvuda muudetud kujul veebisaidil Légifrance (http://legifrance.gouv.fr).

Riigiministrist ökoloogilise ja solidaarse ülemineku minister, pitsatihoidja, justiitsminister, majandus- ja rahandusminister, tööminister, siseminister, kõrghariduse, teadusuuringute ja innovatsiooniminister, territoriaalse ühtekuuluvuse ning kohalike ja piirkondlike omavalitsustega suhete loomise minister ning kultuuriminister,  
võttes arvesse Euroopa Parlamendi ja nõukogu 9. septembri 2015. aasta direktiivi (EL) 2015/1535, millega nähakse ette tehnilistest eeskirjadest ning infoühiskonna teenuste eeskirjadest teatamise kord, eriti teatist nr 2018/469/F,  
võttes arvesse ehitus- ja eluasemeseadustikku ning eelkõige selle artiklit R. 122-4,  
võttes arvesse 30. detsembri 2011. aasta määrust, milles sätestatakse kõrghoonete ehitamise ohutuseeskirjad ning nende kaitse tule- ja paanikaohu vastu,  
võttes arvesse kõrgema ehitus- ja energiatõhususe nõukogu 16. oktoobri 2018. aasta arvamust,  
võttes arvesse riikliku standardite hindamise nõukogu 11. oktoobri 2018. aasta arvamust,  
võtavad vastu järgmise määruse:

**Artikkel 1**

Eespool nimetatud 30. detsembri 2011. aasta määruse (milles sätestatakse kõrghoonete ehitamise ohutuseeskirjad ja nende kaitse tule- ja paanikaohu vastu) 1. jaotise II peatüki VII osa muudetakse vastavalt artiklile 2.

**Artikkel 2**

Artiklis GH 37 lisatakse pärast sõnu: „külma tootmiseks kasutatavad elektriseadmed“ sõnad: „milles ei kasutata tuleohtlikke külmaaineid,“.

**Artikkel 3**

Käesolev määrus jõustub Prantsuse Vabariigi ametlikus teatajas avaldamisele järgneval päeval.

Koostatud 10. mail 2019.

Siseminister,  
ministri nimel ja volitusel:  
teenistuse juhataja, tsiviiljulgeoleku ja kriisiohjamise asepeadirektor, kes vastutab tuletõrjujate direktoraadi eest,  
M. Marquer

Riigiministrist ökoloogilise ja solidaarse ülemineku minister,  
riigiministri nimel ja volitusel:  
elamumajanduse, linnaplaneerimise ja maastikudirektor  
F. Adam

Pitsatihoidja, justiitsminister,  
ministri nimel ja volitusel:  
peasekretär  
V. Malbec

Majandus- ja rahandusminister,  
ministri nimel ja volitusel:  
tööstusosakonna juhataja,  
J. Tognola

Tööminister,  
ministri nimel ja volitusel:  
tööhõive peadirektor  
Y. Struillou

Kõrghariduse,  
teadusuuringute ja innovatsiooniminister,  
ministri nimel ja volitusel:  
kõrghariduse ja kutseõppe peadirektor  
B. Plateau

Territoriaalse ühtekuuluvuse ning kohalike ja piirkondlike omavalitsustega suhete loomise minister,  
ministri nimel ja volitusel:  
elamumajanduse, linnaplaneerimise ja maastikudirektor  
F. Adam

Kultuuriminister,  
ministri nimel ja volitusel:  
kultuuripärandi peadirektor  
P. Barbat